CELEX: 52017PC0416
Language: mt
Date: 2017-08-07
Title: Proposta għal DEĊIŻJONI TAL-KUNSILL li tistabbilixxi l-pożizzjoni li għandha tittieħed f’isem l-Unjoni Ewropea fil-Kunsill Internazzjonali taz-Zokkor b’rabta mal-estensjoni tal-Ftehim Internazzjonali dwar iz-Zokkor 1992

IL-KUMMISSJONI EWROPEA
            Brussell, 7.8.2017
            COM(2017) 416 final
            2017/0187(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tittieħed f’isem l-Unjoni Ewropea fil-Kunsill Internazzjonali taz-Zokkor b’rabta mal-estensjoni tal-Ftehim Internazzjonali dwar iz-Zokkor 1992
            
               
         
         
            
               MEMORANDUM TA’ SPJEGAZZJONI
            
            
               1.Is-suġġett tal-proposta
            
            
               Din il-proposta tikkonċerna d-deċiżjoni li tistabbilixxi l-pożizzjoni li trid tiġi adottata f’isem l-Unjoni fil-Kunsill Internazzjonali taz-Zokkor b’rabta mad-deċiżjoni prevista dwar l-estensjoni tal-Ftehim Internazzjonali dwar iz-Zokkor 1992 għal sentejn oħra. 
            
            
               2.Il-kuntest tal-proposta
            
            
               2.1.Il-Ftehim Internazzjonali dwar iz-Zokkor 1992
            
            
               Il-Ftehim Internazzjonali dwar iz-Zokkor 1992 (minn hawn’ il quddiem “il-Ftehim”) għandu l-għan li jiżgura kooperazzjoni internazzjonali msaħħa b’rabta mal-kwistjonijiet dinjija taz-zokkor u kwistjonijiet relatati, jipprovdi forum għal konsultazzjonijiet intergovernattivi dwar iz-zokkor u dwar modi għat-titjib tal-ekonomija dinjija taz-zokkor, jiffaċilita l-kummerċ billi jiġbor u jagħti informazzjoni dwar is-suq dinji taz-zokkor u dolċifikanti oħrajn u li jinkoraġġixxi ż-żieda fid-domanda għaz-zokkor, b’mod partikolari għal użi għajr dawk tradizzjonali. Il-Ftehim daħal fis-seħħ fl-1 ta' Jannar 1993. 
            
            
               L-Unjoni Ewropea hija parti għall-Ftehim
                  1
               . 
            
            
               2.2.Il-Kunsill Internazzjonali taz-Zokkor
            
            
               Il-Kunsill Internazzjonali taz-Zokkor huwa l-korp responsabbli għall-qadi tal-funzjonijiet kollha meħtieġa biex jitwettqu d-dispożizzjonijiet ta’ dan il-Ftehim. Huwa jadotta regoli u regolamenti, inklużi r-regoli ta’ proċedura tal-Kunsill u l-kumitati tiegħu u r-regolamenti finanzjarji u tal-persunal tal-Organizzazzjoni. Il-Kunsill iżomm id-dokumentazzjoni meħtieġa u jippubblika rapport annwali u informazzjoni oħra, jekk jitqies xieraq. 
            
            
               Il-Membri tal-Ftehim għandhom 2000 vot b’kollox. Kull Membru tal-Ftehim għandu għadd speċifiku ta’ voti li kull sena jiġi aġġustat skont kriterji definiti minn qabel fil-Ftehim. Id-deċiżjonijiet kollha tal-Kunsill għandhom jittieħdu, fil-prinċipju, b’kunsens sakemm ma jkunx stipulat mod ieħor fil-Ftehim. Fin-nuqqas ta’ kunsens, id-deċiżjonijiet għandhom isiru permezz ta’ vot ta’ maġġoranza sempliċi sakemm il-Ftehim ma jistipulax dwar vot speċjali.
            
            
               2.3.L-att previst tal-Kunsill Internazzjonali taz-Zokkor
            
            
               Wara l-51 sessjoni tiegħu fit-22 ta’ Ġunju 2017 il-Kunsill Internazzjonali taz-Zokkor se jieħu deċiżjoni dwar l-estensjoni tal-Ftehim Internazzjonali dwar iz-Zokkor 1992 għal sentejn (2) oħra (“l-att previst”). Id-Deċiżjoni ser tittieħed permezz ta’ proċedura bil-miktub. 
            
            
               L-att previst għandu jsir vinkolanti għall-partijiet f’konformità mal-Artikolu 45(2) tal-Ftehim, li jipprevedi li: “Il-Kunsill jista’, permezz ta’ vot speċjali, jestendi dan il-Ftehim lil hinn mill-31 ta’ Diċembru 1995 għal perjodi suċċessivi ta’ mhux iktar minn sentejn kull darba. Kwalunkwe Membru li ma jaċċettax din it-tip ta’ estensjoni għal dan il-Ftehim għandu jgħarraf lill-Kunsill bil-miktub u ma jistax jibqa’ Parti ta' dan il-Ftehim mill-bidu tal-perjodu tal-estensjoni”. 
            
            
               3.Il-pożizzjoni li trid tiġi adottata f’isem l-Unjoni
            
            
               Il-Ftehim Internazzjonali dwar iz-Zokkor 1992 (minn hawn 'il quddiem imsejjaħ: il-"Ftehim") ġie konkluż mill-Komunità permezz tad-Deċiżjoni 92/580/KEE u daħal fis-seħħ fl-1 ta' Jannar 1993 għal perjodu ta' tliet snin sal-31 ta' Diċembru 1995. Minn dak iż-żmien ’l hawn, huwa ġie estiż b’mod regolari għal perjodi oħra ta’ sentejn. Il-Ftehim kien estiż l-aħħar f’Ġunju tal-2015 permezz ta’ deċiżjoni tal-Kunsill Internazzjonali taz-Zokkor, u se jibqa’ fis-seħħ sal-31 ta’ Diċembru 2017. Huwa fl-interess tal-Unjoni Ewropea li l-Ftehim jiġi estiż għal darb’oħra għal perjodu ta’ mhux aktar minn sentejn. 
            
            
               L-estensjoni tal-Ftehim tinvolvi l-prolongazzjoni tal-kontribuzzjoni tal-UE għall-baġit amministrattiv tal-Ftehim u toħloq effetti legali. Il-provvediment għal dik il-kontribuzzjoni jinsab fil-partita 05 06 01 tal-baġit tal-UE (Ftehimiet Agrikoli Internazzjonali). 
            
            
               L-għan ta’ din il-proposta hu li tinkiseb l-awtorizzazzjoni tal-Kunsill sabiex il-Kummissjoni tgħarraf lill-Kunsill Internazzjonali taz-Zokkor bil-miktub, f’isem l-Unjoni, li l-Unjoni taqbel mal-estensjoni tal-Ftehim sal-31 ta’ Diċembru 2019. 
            
            
               Il-pożizzjoni tal-Unjoni hija meħtieġa minħabba li l-estensjoni tal-Ftehim toħloq effetti legali għall-Unjoni. 
            
            
               4.Bażi ġuridika
            
         
         
            
               4.1.Bażi ġuridika proċedurali
            
            
               4.1.1.Prinċipji
            
            
               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”
            
            
               Il-kunċett ta’ “atti li jkollhom effetti legali” jinkludi atti li jkollhom effetti legali skont ir-regoli tad-dritt internazzjonali li jirregola l-korp inkwistjoni. Jinkludi wkoll strumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni”
                  2
               .
            
            
               4.1.2.Applikazzjoni għal dan il-każ
            
            
               Il-Kunsill Internazzjonali taz-Zokkor huwa korp stabbilit permezz ta’ ftehim, jiġifieri l-Kunsill Internazzjonali taz-Zokkor 1992.
            
            
               L-att li l-Kunsill Internazzjonali taz-Zokkor irid jadotta, jikkostitwixxi att li għandu effetti legali. L-att previst se jkun vinkolanti skont id-dritt internazzjonali f’konformità mal-Artikolu 45(2) tal-Ftehim. 
            
            
               L-att previst ma jissupplimentax jew ma jemendax il-qafas istituzzjonali tal-ftehim.
            
            
               Għaldaqstant, il-bażi ġuridika proċedurali għad-deċiżjoni proposta hija l-Artikolu 218(9) TFUE.
            
            
               4.2.Bażi ġuridika sostantiva
            
            
               4.2.1.Prinċipji
            
            
               Il-bażi ġuridika sostantiva għal deċiżjoni skont l-Artikolu 218(9) TFUE tiddependi primarjament fuq l-objettiv u l-kontenut tal-att previst li fir-rigward tiegħu tiġi adottata pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti u jekk wieħed minn dawk l-għanijiet jew komponenti jkun identifikabbli bħala ewlieni, filwaqt li l-ieħor ikun sempliċiment inċidentali, id-deċiżjoni skont l-Artikolu 218(9) TFUE trid tissejjes fuq bażi ġuridika sostantiva waħda, jiġifieri dik rikjesta mill-għan jew mill-komponent ewlieni jew predominanti.
            
            
               4.2.2.Applikazzjoni għal dan il-każ
            
            
               L-objettiv ewlieni u l-kontenut tal-att previst jirrelata mal-politika kummerċjali komuni.
            
            
               Il-bażi ġuridika sostantiva għad-deċiżjoni proposta hija għalhekk l-Artikolu 207 tat-TFUE.
            
            
               4.3.Konklużjoni
            
            
               Il-bażi ġuridika tad-deċiżjoni proposta jenħtieġ li tkun l-Artikolu 207 flimkien mal-Artikolu 218(9) tat-TFUE.
            
            
               2017/0187 (NLE)
            
            
               Proposta għal
            
            
               DEĊIŻJONI TAL-KUNSILL
            
         
         
            
               li tistabbilixxi l-pożizzjoni li għandha tittieħed f’isem l-Unjoni Ewropea fil-Kunsill Internazzjonali taz-Zokkor b’rabta mal-estensjoni tal-Ftehim Internazzjonali dwar iz-Zokkor 1992
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207, flimkien mal-Artikolu 218(9) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)Il-Ftehim Internazzjonali dwar iz-Zokkor 1992 (il-Ftehim) ġie konkluż permezz tad-Deċiżjoni tal-Kunsill 92/580/KEE
                  3
                u daħal fis-seħħ fl-1 ta’ Jannar 1993 għal perjodu ta’ tliet snin sal-31 ta’ Diċembru 1995. Minn dak iż-żmien ’l hawn, huwa ġie estiż b’mod regolari għal perjodi oħra ta’ sentejn. Ġie estiż l-aħħar f’Ġunju tal-2015 permezz ta’ deċiżjoni tal-Kunsill Internazzjonali taz-Zokkor
                  4
               , u se jibqa’ fis-seħħ sal-31 ta’ Diċembru 2017. 
            
            
               (2)Skont l-Artikolu 45(2) tal-Ftehim, il-Kunsill Internazzjonali taz-Zokkor “jista’, permezz ta’ vot speċjali, jestendi dan il-Ftehim wara l-31 ta’ Diċembru 1995 għal perjodi suċċessivi, ta’ mhux iktar minn sentejn kull darba. Kwalunkwe Membru li ma jaċċettax din it-tip ta’ estensjoni għal dan il-Ftehim għandu jgħarraf lill-Kunsill bil-miktub u ma jistax jibqa’ Parti għal dan il-Ftehim mill-bidu tal-perjodu tal-estensjoni.”
            
            
               (3) Wara l-51 sessjoni tiegħu fit-22 ta’ Ġunju 2017 il-Kunsill Internazzjonali taz-Zokkor se jieħu deċiżjoni dwar l-estensjoni tal-Ftehim Internazzjonali dwar iz-Zokkor 1992 għal sentejn (2) oħra (“l-att previst”). Id-Deċiżjoni ser tittieħed permezz ta’ proċedura bil-miktub. 
            
            
               (4)Huwa xieraq li tiġi stabbilita l-pożizzjoni li jenħtieġ li tiġi adottata f’isem l-Unjoni fil-Kunsill Internazzjonali taz-Zokkor, minħabba li l-estensjoni tal-Ftehim se tkun vinkolanti għall-Unjoni.
            
            
               (5)Huwa fl-interess tal-Unjoni Ewropea li l-Ftehim jiġi estiż għal darb’oħra għal perjodu ta’ mhux aktar minn sentejn.
            
            
               (6)Fil-Kunsill Internazzjonali taz-Zokkor, l-Unjoni se tiġi rappreżentata mill-Kummissjoni f’konformità mal-Artikolu 17(1) tat-Trattat dwar l-Unjoni Ewropea (TEU).
            
            
               ADOTTA DIN ID-DEĊIŻJONI:
            
            
               Artikolu 1
            
            
               Il-pożizzjoni li trid tiġi adottata, f’isem l-Unjoni, wara l-51 sessjoni tal-Kunsill Internazzjonali taz-Zokkor għandha tkun din li ġejja:
            
            
               Li tawtorizza lill-Kummissjoni tadotta pożizzjoni favur l-estensjoni tal-Ftehim Internazzjonali dwar iz-Zokkor 1992 għal perjodu ieħor ta' mhux aktar minn sentejn.
            
            
                Artikolu 2
            
            
               Wara l-adozzjoni tagħha, id-Deċiżjoni tal-Kunsill Internazzjonali taz-Zokkor għandha tiġi ppubblikata f’Il-Ġurnal Uffiċjali tal-Unjoni Ewropea.
            
            
               Artikolu 3
            
            
               Din id-Deċiżjoni hija indirizzata lill-Kummissjoni.
            
            
               Magħmul fi Brussell,
            
         
         
            
               
                     Għall-Kunsill
               
               
                     Il-President
               
            
            
                     
                        DIKJARAZZJONI FINANZJARJA
                     
                  
                  
                     
                        Fin Stat/17/MK/ig/
                     
                     
                        rev1_3163147
                     
                     
                        agri.ddg3.g.4(2017)3127013
                     
                  
               
                     
                  
                  
                     
                        6.221.2017.1
                     
                  
               
                     
                  
                  
                     
                        DATA: 11/07/2017
                     
                     
                  
               
                     
                        1.
                     
                  
                  
                     
                        INTESTATURA TAL-BAĠIT:
                     
                     
                        Il-Kapitolu 05 06 L-ASPETTI INTERNAZZJONALI TAL-QASAM TAL-POLITIKA TAL-“AGRIKOLTURA U L-IŻVILUPP RURALI”
                     
                     
                        05 06 01- Ftehimiet agrikoli internazzjonali
                     
                     
                  
                  
                     
                        APPROPRJAZZJONIJIET:
                     
                     
                     
                        B2017: 8 105 849 €
                     
                     
                        DB2018: 7 228 000 €
                     
                  
               
                     
                        2.
                     
                  
                  
                     
                        TITOLU:
                           Proposta għal Deċiżjoni tal-Kunsill li tistabbilixxi l-pożizzjoni li għandha tittieħed f’isem l-Unjoni Ewropea fil-Kunsill Internazzjonali taz-Zokkor b’rabta mal-estensjoni tal-Ftehim Internazzjonali dwar iz-Zokkor 1992.
                     
                     
                  
               
                     
                        3.
                     
                  
                  
                     
                        BAŻI ĠURIDIKA: L-Artikolu 207 flimkien mal-Artikolu 218(9) tat-Trattat dwar il-Funzjonament tal-Unjoni Ewropea.
                     
                     
                  
               
                     
                        4.
                     
                  
                  
                     
                        GĦANIJIET:
                     
                     
                        Li jiġi estiż il-Ftehim Internazzjonali eżistenti dwar iz-Zokkor b’sentejn oħra (mill-1.1.2018 sal-31.12.2019). (L-ebda impatt fl-2017).
                     
                     
                  
               
                     
                        5.
                     
                  
                  
                     
                        IMPLIKAZZJONIJIET FINANZJARJI
                     
                  
                  
                     
                        PERJODU TA’ 12-IL XAHAR
                        
                           (f’miljuni ta’ EUR)
                     
                  
                  
                     
                        IS-SENA FINANZJARJA ATTWALI
                     
                     
                        2017
                     
                     
                        (f’miljuni ta’ EUR)
                     
                  
                  
                     
                        IS-SENA FINANZJARJA LI JMISS
                     
                     
                        2018 (f'miljuni ta' EUR)
                     
                  
               
                     
                        5.0
                     
                  
                  
                     
                        NEFQA
                     
                     
                        -
                              IDDEBITATA LILL-BAĠIT TAL-UE
                           (RIFUŻJONIJIET/INTERVENTI)
                     
                     
                        -
                              AWTORITAJIET NAZZJONALI
                     
                     
                        -
                              OĦRAJN
                     
                  
                  
                     
                  
                  
                     
                  
                  
                     
                           0.49
                     
                  
               
                     
                        5.1
                     
                  
                  
                     
                        DĦUL
                     
                     
                        -
                              RIŻORSI PROPRJI TAL-UE 
                           (IMPOSTI/DAZJI DOGANALI)
                     
                     
                        -
                              NAZZJONALI
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2019
                     
                     
                        (f’miljuni ta’ EUR)
                     
                  
                  
                     
                  
                  
                     
                  
                  
                     
                  
               
                     
                        5.0.1
                     
                  
                  
                     
                        STIMA TAN-NEFQA
                     
                  
                  
                     
                        0.57
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        STIMA TAD-DĦUL
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        METODU TA' KALKOLAZZJONI: Abbażi ta’ suppożizzjonijiet dwar l-istima tal-għadd ta’ voti tal-UE (li jvarja kull sena) u dwar l-istima tal-ammont li għandu jitħallas għal kull vot f’GBP. 
                     
                  
               
                     
                        6.0
                     
                  
                  
                     
                        IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI?
                     
                  
                  
                     
                        IVA LE
                     
                  
               
                     
                        6.1
                     
                  
                  
                     
                        IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI?
                     
                  
                  
                     
                  
               
                     
                        6.2
                     
                  
                  
                     
                        SE JKUN HEMM BŻONN TA’ BAĠIT SUPPLIMENTARI?
                     
                  
                  
                     
                  
               
                     
                        6.3
                     
                  
                  
                     
                        SE JKUN HEMM BŻONN LI JIDDAĦĦLU L-APPROPRJAZZJONIJIET F’BAĠITS FUTURI?
                     
                  
                  
                     
                        IVA LE
                     
                  
               
                     
                        L-ammont li għandu jitħallas fir-realtà jista’ jvarja skont l-għadd finali ta’ voti li l-UE tingħata, skont l-ammont li għandu jitħallas għal kull vot f’GBP u skont ir-rata tal-kambju tal-Euro mal-Lira Sterlina. 
                     
                  
               
         
         
            
                  
                     (1)
                  Id-Deċiżjoni tal-Kunsill (92/580/KEE) tat-13/11/1992; ĠU L 379, 23/12/1992, p. 15.
               
               
                  
                     (2)
                  Il-Kawża C-399/12 Il-Ġermanja vs Il-Kunsill (OIV), ECLI:EU:C:2014:2258, il-paragrafi 61–64. 
               
               
                  
                     (3)
                  ĠU L 379, 23.12.1992, p. 15.
               
               
                  
                     (4)
                  ĠU L 234, 8.9.2015, p. 6.